Ehdotus: neuvoston asetus annettu komission päätösten N:o 2277/96/EHTY ja N:o 1889/98/EHTY nojalla käyttöön otettuja polkumyynnin ja tukien vastaisia toimenpiteitä sekä kyseisten päätösten mukaisia, vireillä olevia polkumyynnin ja tukien vastaisia tutkimuksia, valituksia ja hakemuksia koskevista siirtymäkauden säännöksistä annetun neuvoston asetuksen (EY) N:o 963/2002 muuttamisesta /* KOM/2002/0395 lopull. - ACC 2002/0146 */



Virallinen lehti nro 331 E , 31/12/2002 s. 0020 - 0022



Ehdotus: NEUVOSTON ASETUS annettu komission päätösten N:o 2277/96/EHTY ja N:o 1889/98/EHTY nojalla käyttöön otettuja polkumyynnin ja tukien vastaisia toimenpiteitä sekä kyseisten päätösten mukaisia, vireillä olevia polkumyynnin ja tukien vastaisia tutkimuksia, valituksia ja hakemuksia koskevista siirtymäkauden säännöksistä annetun neuvoston asetuksen (EY) N:o 963/2002 muuttamisesta (komission esittämä) PERUSTELUT Euroopan hiili- ja teräsyhteisön (EHTY) perustamissopimuksen voimassaolo päättyy 23. heinäkuuta 2002. Tämän jälkeen aikaisemmin EHTY:n perustamissopimuksen soveltamisalaan kuuluneet tuotteet kuuluvat Euroopan yhteisön perustamissopimuksen soveltamisalaan. Komissio on tehnyt kaksi peruspäätöstä eli komission päätökset N:o 2277/96/EHTY ja N:o 1889/98/EHTY EHTY-tuotteita koskevista polkumyynnin ja tukien vastaisista tutkimuksista ja toimenpiteistä. Osa kyseisten kahden päätöksen nojalla käyttöön otetuista toimenpiteistä on edelleen voimassa 23. heinäkuuta jälkeen, ja tällöin voi edelleen olla kesken valitusten ja hakemusten käsittelyjä ja tutkimuksia. Kesäkuun 3 päivänä 2002 tehdyllä neuvoston asetuksella (EY) N:o 963/2002 [1] pyritään selkeyttämään kyseisten toimenpiteiden, valitusten ja tutkimusten oikeudellista tilannetta toteamalla selvästi, että 23. heinäkuuta 2002 jälkeen niihin sovelletaan polkumyynnin ja tukien vastaisia neuvoston perusasetuksia (neuvoston asetukset (EY) N:o 384/96 ja (EY) N:o 2026/97), jotka on annettu EY:n perustamissopimuksen 133 artiklan nojalla. [1] EYVL L 149, 7.6.2002. Edellä mainitun asetuksen liitteenä olevissa taulukoissa luetellaan kaikki polkumyynnin ja tukien vastaiset toimenpiteet, jotka olivat voimassa 16. huhtikuuta 2002 eli päivänä, jona komission ehdotus hyväksyttiin. Liitteenä olevan ehdotuksen tarkoituksena on saattaa kyseiset taulukot ajan tasalle ottaen asianmukaisesti huomioon 16. huhtikuuta 2002 jälkeen tapahtunut kehitys ja esittää näin ollen tilanne päivitettynä ja oikaistuna. 2002/0146 (ACC) Ehdotus: NEUVOSTON ASETUS annettu komission päätösten N:o 2277/96/EHTY ja N:o 1889/98/EHTY nojalla käyttöön otettuja polkumyynnin ja tukien vastaisia toimenpiteitä sekä kyseisten päätösten mukaisia, vireillä olevia polkumyynnin ja tukien vastaisia tutkimuksia, valituksia ja hakemuksia koskevista siirtymäkauden säännöksistä annetun neuvoston asetuksen (EY) N:o 963/2002 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [2], [2] KOM(2002) 395 lopullinen sekä katsoo seuraavaa: (1) Euroopan hiili- ja teräsyhteisön (EHTY) perustamissopimuksen, jäljempänä 'EHTY-sopimus', voimassaolo päättyy 23 päivänä heinäkuuta 2002. (2) Nykyisin EHTY-sopimuksen soveltamisalaan kuuluvat tuotteet kuuluvat 24 päivästä heinäkuuta 2002 Euroopan yhteisön perustamissopimuksen soveltamisalaan. (3) Neuvoston asetuksessa (EY) N:o 963/2002 [3] säädetään komission päätösten N:o 2277/96/EHTY ja N:o 1889/98/EHTY nojalla käyttöön otettuja polkumyynnin ja tukien vastaisia toimenpiteitä koskevista siirtymäkauden säännöksistä. Edellä mainitun asetuksen liitteessä luetellaan kaikki polkumyynnin ja tukien vastaiset toimenpiteet, jotka olivat voimassa 16. huhtikuuta 2002 eli päivänä, jona komission ehdotus hyväksyttiin. [3] EYVL L 149, 7.6.2002 (4) Tämän jälkeen tiettyihin toimenpiteisiin on kuitenkin tullut muutoksia. Tämän vuoksi edellä mainitut liitteet olisi saatettava ajan tasalle. Näin ollen on aiheellista antaa muutosasetus, jolla saatetaan ajan tasalle neuvoston asetuksen (EY) N:o 963/2002 liitteissä olevat taulukot, ON ANTANUT TÄMÄN ASETUKSEN: 1 artikla Muutetaan neuvoston asetus (EY) N:o 963/2002 seuraavasti: 1. Korvataan liitteessä I olevassa taulukossa oleva kohta "Levyvalmisteet, rautaa tai seostamatonta terästä (kuumavalssatut, kelatut) -Alkuperä: Intia" seuraavalla: >TAULUKON PAIKKA> 2. Korvataan liitteessä I olevassa taulukossa oleva kohta "Kuumavalssatut levyvalmisteet, seostamatonta terästä (kvarttolevyt) -Alkuperä: Romania" seuraavalla: >TAULUKON PAIKKA> 3. Korvataan liitteessä II olevassa taulukossa oleva kohta "Levyvalmisteet, rautaa tai seostamatonta terästä (kuumavalssatut, kelatut) -Alkuperä: Intia" seuraavalla: >TAULUKON PAIKKA> 2 artikla Tämä asetus tulee voimaan 24 päivänä heinäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... päivänä ...kuuta 2002. Neuvoston puolesta Puheenjohtaja